TKN บวกกว่า 3% กูรูเล็งกำไร Q1/60 โตก้าวกระโดด
TKN บวกกว่า 3% กูรูเล็งกำไร Q1/60 โตก้าวกระโดดหลังโรงงานใหม่เริ่มผลิต ณ เวลา 10.27 น. ราคาอยู่ที่ 25.00 บาท บวก 0.80 บาท หรือ 3.31% ด้วยมูลค่าซื้อขาย 167.18 ล้านบาท โดยบล.กสิกรไทย แนะ"ซื้อ" ราคาพื้นฐาน 27 บาท
7 พ.ย. 2559

ผู้สื่อข่าวรายงานว่า ราคาหุ้นบริษัทเถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 10.27 น. ราคาอยู่ที่ 25.00 บาท บวก 0.80 บาท หรือ 3.31% ด้วยมูลค่าซื้อขาย 167.18 ล้านบาท โดยเปิดตลาดที่ 24.60 บาท ราคาปรับตัวขึ้นสูงสุดที่ 25.50 บาท และราคาปรับตัวลงต่ำสุดที่ 24.60 บาท
โดยบล.กสิกรไทย ระบุในบทวิเคราะห์ฯแนะ”ซื้อ”หุ้น บมจ.เถ้าแก่น้อย ฟู๊ดแอนด์มาร์เก็ตติ้ง (TKN) ราคาพื้นฐาน 27 บาท คาด TKN ประกาศกำไรไตรมาส 3/59 ที่ 170 ล้านบาท ลดลง 8% จากไตรมาสเดียวกันของปีก่อน แต่ยังคงโต 43% ฃจากปีก่อน คาดว่าในระยะสั้นจะมีปัจจัยลบสองปัจจัยที่อาจกดดันราคาหุ้น 1) ผลกระทบจากทัวร์ศูนย์เหรียญ ที่ชาวต่างชาติจีนมาไทยน้อยลงอาจกระทบต่อยอดขาย 2) การสนับสนุนฟุตบอลทีมชาติไทยจำนวน 25 ล้านบาท           
อย่างไรก็ดี ยังคงชอบ TKN ด้วยภาพการเติบโตก้าวกระโดดซึ่งน่าจะเริ่มเห็นตั้งแต่ 1/60 เป็นต้นไป หลังบริษัทเริ่มเปิดใช้งานโรงงานใหม่ ซึ่งจะเพิ่มกำลังการผลิตถึงเท่าตัวภายในปี 61 ปัจจุบันหุ้นมีการซื้อขายอยู่ที่ PER 48x คิดเป็น PEG ที่ 1x ของ EPS CAGR growth ที่ 47% ราคาหุ้นมี upside 12% ต่อราคาเป้าหมายที่ 27 บาท
 
               
 